OpenLLM-France/wikimedia huggingface dataset:
# Shivangi

La subtinent Shivangi (nascuda el 15 de març de 1995) serveix a L'armada Índia. Va ser la primera dona del país en convertir-se en pilot naval el 2 de desembre de 2019.

## Primers anys de vida i entorn familiar

Shivangi Singh va néixer el 15 de març de 1995 al districte de Muzaffarpur, a Bihar, a l'Índia, filla del mestre d'escola Hari Bhushan Singh i de Priyanka Singh. Shivangi prové d'un humil entorn agrari. Durant la seva infància, un ministre assistí en helicòpter a un acte polític del seu poble natal. La visió de l'aeronau i la seva proximitat la van inspirar a convertir-se en pilot. "En la meva ment sorgí la idea que potser algun dia també volaria en alguna cosa així".
Va obtenir una llicenciatura en tecnologia en enginyeria mecànica per l'Institut de Tecnologia Sikkim Manipal. Actualment é 25 anys (a partir del 2020) i no manté cap cognom.
Hari Bhushan Singh, el seu pare, és ara el director d'una escola pública femenina. El terreny on s'aixeca fou donat per l'avi de Shivangi amb la intenció de promoure l'educació femenina i ajudar a superar el rebuig social que aquesta genrava. La seva mare Priyanka és mestressa de casa.

## Carrera militar

Shivangi va ingressar a la Marina de l'Índia en virtut de l'esquema d'ingrés de pilots de la Short Service Commission (SSC). El juny de 2018 va ser destinada a l'armada índia.
Va realitzar dos cursos successius de sis mesos: primer el Curs d'Orientació Naval a l'Acadèmia Naval de l'Índia i el segon a l'Acadèmia de la Força Aèria on es va formar amb el monoplà Pilatus PC-7 MkII. Durant els sis mesos anteriors al desembre del 2019, va aprendre a volar l'avió Dornier a l'Esquadró Aeronaval Indi 550.
Shivangi es va convertir en la primera dona pilot de la Marina índia el 2 de desembre de 2019.
Està previst que posteriorment es converteixi en pilot operatiu en avions de reconeixement marítim (MR) després de completar la seva formació, a partir de desembre de 2019.

## Referències

* ↑ «बेमिसाल: पिता शिक्षक-माता गृहिणी, बेटी बनी नौसेना की पहली महिला पायलट» (en hindi), 03-12-2019.
* 1 2 3 ; Omar Khan«Indian Navy welcomes its first woman pilot in major milestone for armed forces», 02-12-2019.
* ↑ «Bihar girl first woman pilot of Indian Navy» (en anglès), 03-12-2019.
* ↑ «‘Nurtured the dream as a 10-yr-old': Indian Navy’s first woman pilot Shivangi» (en anglès), 03-12-2019.
* 1 2 3 «Navy Gets its First Woman Pilot», 02-12-2019.
* 1 2 «Shivangi gets ‘wings' to fly» (en Indian English). The Hindu, 03-12-2019.
* 1 2 3 Anandan, S. «Sub Lieutenant Shivangi is the first-ever woman pilot for Navy» (en Indian English). The Hindu, 22-11-2019.
* ↑ «Bihar girl Shivangi becomes first woman pilot in Indian Navy» (en anglès), 02-12-2019.
# Tunnsjøen

El Tunnsjøen (sami meridional: Dåtnejaevrie) és un gran llac d'aigua dolça de Noruega, amb 100,18 km², el setè més extens del país. El llac està situat a 358 msnm, té una profunditat màxima de 220 metres i el seu volum es calcula en 8,68 km³. Administrativament, el llac es troba al comtat de Nord-Trøndelag i limita amb els municipis de Røyrvik i Lierne.
El llac està connectat amb el llac Limingen, del que pren aigua a través d'un túnel a través de la central elèctrica de Tunnsjø, així com cap a la central elèctrica de Linvasselv, ja en territori suec. El nivell de l'aigua varia aproximadament fins a 10 metres.

## Illa de Gudfjelløya

L'illa de Gudfjelløya (sami meridional: Tjåehkere) és l'única illa de llac, i es troba a la part central d'aquest. La seva alçada màxima és de 812 m sobre el nivell del mar, estant per això 454 m per sobre del llac, sent l'illa més elevada en un llac del país.

## Referències

* ↑ «Snåsavatnet» (en noruec). Store norske leksikon. [Consulta: 26 desembre 2015].

## Enllaços externs

* Gudfjelløya
# Hurlbutita

La hurlbutita és un mineral de la classe dels fosfats. Va ser descobert l'any 1951 i el seu nom fa honor al mineròleg nord-americà Cornelius S. Hurlbut.

## Característiques

La hurlbutita és un fosfat de fórmula química CaBe₂(PO₄)₂. Cristal·litza en el sistema monoclínic. La seva duresa a l'escala de Mohs és 6.
Segons la classificació de Nickel-Strunz, la hurlbutita pertany a «08.AA: Fosfats, etc. sense anions addicionals, sense H2O, amb cations petits (alguns també amb grans)» juntament amb els següents minerals: alarsita, beril·lonita, rodolicoïta, berlinita, litiofosfat, nalipoïta i olimpita.

## Formació i jaciments

És un mineral de formació tardana en pegmatites complexes de granit, s'ha observat com un producte de l'alteració del beril. Alguns del jaciments on es pot trobar hurlbutita són a Nou Hampshire, Maine, Dakota del Sud, Viitaniemi (Finlàndia) i Zimbàbue entre d'altres. Als territoris de parla catalana ha estat descrita al Cap de Creus (Alt Empordà). Se sol trobar associada a altres minerals com: trifilita, siderita, moscovita, albita, quars, beril·lonita i montgomeryita.

## Referències

* ↑ «Hurlbutite» (en anglès). Mindat. [Consulta: 7 novembre 2015].
* ↑ «Webmineral data». [Consulta: 22 setembre 2016].
* 1 2 «Handbook of Mineralogy». Arxivat de l'original el 24 de setembre 2015. [Consulta: 22 setembre 2016].
* ↑ Pura, A.; J. C. Melgarejo «Boron vs. Phosphorus in granitic pegmatites: the Cap de Creus case». Journal of the Czech Geological Society, 45, 1-2, 2000 [Consulta: 24 gener 2024].
# Julian Jenner

Julian Jenner (Delft, 28 de febrer de 1984) és un exfutbolista neerlandès que jugava de migcampista ofensiu. Jenner rep el malnom d'"El Xiquet Tisora" a causa de les seves habilitats i salts, i és ben conegut pel seu ritme. Va jugar entre d'altres a l'AZ Alkmaar i al NAC Breda.
En 2007 Jenner fou cridat a la Jong Oranje per l'entrenador Foppe de Haan per formar part de l'equip dels Països Baixos a l'Eurocopa sub-21 del 2007. Jenner participà en dos del partits, contra Israel (1-0 guanyant) i Portugal (2-1 guanyant) assegurant la qualificació pels Jocs Olímpics d'Estiu del 2008. A la final s'arribà amb un 1-1, 13-12 després d'una tanda de penals, amb 32 penals llançats contra amb la selecció anglesa. La selecció neerlandesa retingué el seu títol del 2006, derrotant Sèrbia 4-1 a la final.
El 14 de juny de 2008, s'anuncià que Jenner signava un contracte amb el Vitesse Arnhem, junt amb el seu company d'equip Rogier Molhoek.

## Referències

* ↑ «NUsport » Jenner en Molhoek naar Vitesse». Arxivat de l'original el 2013-02-22. [Consulta: 3 juliol 2009].
# Guineu voladora emmascarada

La guineu voladora emmascarada (Pteropus personatus) és una espècie de ratpenat de la família dels pteropòdids. És endèmica d'Indonèsia. El seu hàbitat natural són els matollars, on se la troba en abundància. És objecte de caça pels humans, però actualment no es creu que això sigui una amenaça per a la supervivència d'aquesta espècie.

## Referències

* ↑ Helgen, K.; Salas, L.. Pteropus personatus. UICN 2008. Llista Vermella d'espècies amenaçades de la UICN, edició 2008, consultada el 02-09-2012.
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Frailes

Frailes és un municipi de la Província de Jaén, Andalusia, amb una superfície de 41,37 km², una població de 1.796 habitants (INE, 2005) i una densitat de població de 43,41 hab/km².

## Personatges il·lustres

* Cayetano Bolívar Escribano, metge i primer diputat electe del PCE.

## Referències

Viccionari
# Frederic d'Arràs

Frederic d'Arràs (Verdun, Mosa, Lorena, llavors Sacre Imperi Romanogermànic, mitjan s. X - Arràs, Pas-de-Calais, 6 de gener de 1020) fou un comte de Verdun, després monjo. És venerat com a beat per diferents confessions cristianes.

## Biografia

Frederic era fill de Godofred, comte de Verdun, i de la duquessa de Saxònia, i germà d'Adalbert, que fou bisbe de Verdun. Va succeir el seu pare, però en 997 va fer donació del comtat i dels seus béns als bisbes de Verdun i marxà en pelegrinatge a Jerusalem. En tornar, passà per Reims, passà la nit a casa de l'abat Ricard, degà de la catedral, i tots dos marxaren a prendre l'hàbit monàstic a l'abadia benedictina de Saint-Vanne de Verdun, on era abat Fingè.
Un dia, el seu germà Godofred anà a visitar-lo i el trobà ocupat rentant la vaixella a la cuina; li reprengué dient-li que aquella no era tasca per a un comte, i Frederic li contestà: "Tens raó, germà; està molt per sobre meu; ¿qui sóc jo per retre el menor servei a Sant Pere i a Sant Vitó, patrons d'aquesta casa?". Destacà sempre per la seva extremada humilitat i actitud de servei envers tothom. Quan Ricard fou elegit abat, a la mort de Fingè, i havent estat nomenat abat de Saint-Vaast d'Arràs, s'emportà amb ell Frederic, que fou el prior d'Arras fins que morí, el 6 de gener de 1020.

## Bibliografia

* J. Pétin, J.-P. Migne. Dictionnaire hagiographique.
# Nakasendō

El Nakasendō (中山 道, camí entre les muntanyes) era una de les cinc rutes del període Edo (juntament amb Tokaido, Kōshū Kaid, Oshu Kaid i Nikko Kaid) i una de les dues que connectaven Edo (avui Tòquio) amb Kyoto al Japó. En el camí hi havia 69 estacions entre les dues ciutats, que travessaven les províncies de Musashi, Kōzuke, Shinano, Mino i Ōmi. A diferència del Tokaido, que anava per la costa, el Nakasendō anava terra endins. Moltes persones, dones incloses, preferien viatjar per aquest camí, ja que no calia travessar cap riu.
Al dia d'avui poques seccions del camí original sobreviuen i potser la secció més famosa és una de vuit quilòmetres de llarg localitzada a la Vall Kiso, entre Tsumago-juku a la prefectura de Nagano i Magomed-juku a la prefectura de Gifu.

## Referències

* ↑ Nakasendou Jouhou Arxivat 2007-12-09 a Wayback Machine..(japonès) NEC Corporation.
* ↑ Yama to Keikoku Publishing (2006). Nakasendō o Aruku (Revised ed.). Osaka: Yama to Keikoku Publishing. ISBN 4-635-60037-8.
* ↑ Japan Atlas: Nakasendo.
# Semiplotus modestus

Semiplotus modestus és una espècie de peix cipriniforme de la família dels ciprínids.

## Morfologia

Els mascles poden assolir els 20 cm de longitud total.

## Distribució geogràfica

Es troba a l'Índia i Myanmar.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Talwar, P.K. i A.G. Jhingran 1991 Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Vishwanath, W. i L. Kosygin 2000 Fishes of the cyprinid genus Semiplotus Bleeker 1859, with description of a new species from Manipur, India. J., Bombay Nat. Hist. Soc. 97(1):92-102.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tyrannochthonius centralis

Tyrannochthonius centralis és una espècie d'aràcnid de l'ordre Pseudoscorpionida de la família Chthoniidae.
Es troba en zones de l'Equador i a Costa Rica.

## Referències

* ↑ «Texas A&M University.». Arxivat de l'original el 2014-10-13. [Consulta: 10 novembre 2016].
# Hurdsfield

Hurdsfield és una població dels Estats Units a l'estat de Dakota del Nord. Segons el cens del 2000 tenia 91 habitants.

## Demografia

Segons el cens del 2000, Hurdsfield tenia 91 habitants, 43 habitatges, i 27 famílies. La densitat de població era de 121,2 hab./km².
Dels 43 habitatges en un 23,3% hi vivien nens de menys de 18 anys, en un 53,5% hi vivien parelles casades, en un 11,6% dones solteres, i en un 34,9% no eren unitats familiars. En el 30,2% dels habitatges hi vivien persones soles el 27,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,64.
Per edats la població es repartia de la següent manera: un 19,8% tenia menys de 18 anys, un 4,4% entre 18 i 24, un 22% entre 25 i 44, un 15,4% de 45 a 60 i un 38,5% 65 anys o més.
L'edat mediana era de 55 anys. Per cada 100 dones de 18 o més anys hi havia 73,8 homes.
La renda mediana per habitatge era de 15.625 $ i la renda mediana per família de 28.125 $. Els homes tenien una renda mediana de 22.500 $ mentre que les dones 21.250 $. La renda per capita de la població era d'11.208 $. Entorn del 8,3% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hurdsfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hurdsfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Julian Kern

Julian Kern, nascut el 28 de desembre de 1989 a Breisach, és un ciclista alemany, professional del 2010 al 2014.

## Biografia

El 2011, es va proclamar Campió d'Europa sub-23 en ruta.
L'agost de 2012, va signar un contracte per a les temporades 2013 i 2014 amb l'equip AG2R-La Mondiale. Va debutar amb el seu nou equip a principis del 2013 al Tour Down Under.
El 13 de novembre de 2014 va anunciar la seva retirada del ciclisme amb només 24 anys a causa de la falta d'ofertes per continuar competint.

## Palmarès

* 2011
** Campió d'Europa en ruta sub-23
* 2012
** Vencedor d'una etapa a la Fletxa del sud

## Referències

* ↑ El alemán Kern (AG2R) dice adiós con 24 años

## Enllaços externs

* (anglès) Pàgina oficial Arxivat 2013-01-25 a Wayback Machine.
* Fitxa de Julian Kern a sitiodeciclismo.net
# Florentia (Jura)

Florentia és un municipi francès situat al departament del Jura i a la regió de Borgonya - Franc Comtat. L'any 2007 tenia 33 habitants.

## Demografia
### Població

El 2007 la població de fet de Florentia era de 33 persones. Hi havia 16 famílies de les quals 4 eren unipersonals (4 dones vivint soles i 4 dones vivint soles), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 14 eren l'habitatge principal de la família, 7 eren segones residències i 3 estaven desocupats. 23 eren cases i 1 era un apartament. Dels 14 habitatges principals, 10 estaven ocupats pels seus propietaris i 4 estaven llogats i ocupats pels llogaters; 1 tenia tres cambres, 3 en tenien quatre i 10 en tenien cinc o més. 10 habitatges disposaven pel capbaix d'una plaça de pàrquing. A 5 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Florentia el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 19 persones, 14 eren actives i 5 eren inactives. De les 14 persones actives 12 estaven ocupades (4 homes i 8 dones) i 2 estaven aturades (2 homes). De les 5 persones inactives 1 estava jubilada, 2 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Florentia a l'INSEE.
* Évolution et structure de la population Fitxa amb el detall de dades de Florentia a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Frederic d'Àustria

Frederic d'Àustria (Židlochovice, 4 de juny de 1856 - Magyaróvár, 30 de desembre de 1936) fou arxiduc d'Àustria i duc de Teschen. Durant la Primera Guerra Mundial va ser el Comandant Suprem de l'exèrcit austrohongarès.

## Orígens familiars

Frederic va néixer al castell Gross-Seelowitz (actualment Židlochovice, prop de Brno, Moràvia), essent fill de l'arxiduc Carles Ferran d'Àustria i de l'arxiduquessa Elisabet d'Àustria.
# Turó de la Vinyeta

El Turó de la Vinyeta és una muntanya de 127 metres que es troba al municipi dels Garidells, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hugo Leonardo Pérez

* No s'ha de confondre amb Hugo Pérez (soccer).
Hugo Leonardo Pérez (Avellaneda, 6 d'octubre de 1968) és un futbolista argentí retirat que jugava de migcampista. Va començar en el Racing Club de Avellaneda, per jugar després en Ferrocarril Oeste i l'altre equip de la seua ciutat natal, l'Independiente. Entre 1994 i 1997 va militar al Sporting de Gijón de la lliga espanyola. Al seu retorn a l'Argentina, va militar a Estudiantes de La Plata fins a la seua retirada el 1998. Hugo Pérez va ser 13 vegades internacional amb la selecció de futbol de l'Argentina, marcant 3 gols en 14 partits. Va formar part del combinat del seu país que va acudir al Mundial dels Estats Units 1994 i a la Copa Amèrica de l'any següent. Amb la selecció olímpica va estar als Jocs Olímpics de 1988.

## Referències

* ↑ «rsssf: Tn.com.ar». Arxivat de l'original el 2017-08-03. [Consulta: 24 març 2018].
* ↑ rsssf: 1994 World Cup, Argentina squad

## Enllaços externs

* http://www.futbolxxi.com/Futbolista.aspx?ID=8681&SEOFutbolista=Perez+Hugo+Leonardo
* Hugo Pérez a National-Football-Teams.com (anglès)
# Guess who?

El Guess who? (qui és?) és un joc de taula infantil per a dos jugadors creat per Ora i Theo Coster i fabricat Milton Bradley i, després que MB fos adquirit per Hasbro, per aquesta darrera firma. L'objectiu és endevinar la identitat secreta que amaga l'adversari, triada a l'atzar entre unes cartes que representen rostres humans amb un punt de caricatura. Al seu torn, cada jugador pot fer una pregunta, que l'altre només pot respondre amb un sí o un no. Segons la lògica, es van descartant possibles identitats abaixant les fitxes que representen els possibles rostres que surten a les cartes. Guanya qui endevina abans quina és la carta secreta del contrari.
# Francesc Virgós i Baello

Francesc Virgós i Baello (Barcelona, 19 d'agost de 1920 - Barcelona, 9 de març de 2000) fou un futbolista català de la dècada de 1940.

## Trajectòria

Centrecampista que jugà al FC Barcelona entre 1937 i 1949. El 1940 fou cedit al Cadis CF i el 1942 al CD Málaga. El 1944 retornà al Barcelona. Mai fou titular indiscutible per la presència a l'equip dels germans Gonzalvo i Francesc Calvet. Disputà 46 partits al club. Durant l'estada al club guanyà dues lligues (1947-48, 1948-49), una copa Eva Duarte (1948-49), una copa d'Or Argentina (1945-46) i una Copa Latina (1948-49). El desembre de 1949 fitxà per la UE Sant Andreu, i el 1950 pel Cartagena FC.

## Referències

* ↑ Closa, Toni; Pablo, Josep; Salas, José Alberto; Mas, Jordi. Gran diccionari de jugadors del Barça. Barcelona: Editorial Base, 2015. ISBN 978-84-16166-62-6.
* ↑ «Los nuevos que ya destacan». Mundo Deportivo, 20-10-1937.
* ↑ «¿Virgós al Cadiz?». Mundo Deportivo, 23-11-1940.
* ↑ «El barcelonista Virgós causa alta en el Málaga». Mundo Deportivo, 07-05-1942.
* ↑ Ángel, Iturriaga. Diccionario de Jugadores del F. C. Barcelona. Editorial Base, 2010. ISBN 978-84-92437-74-0.
* ↑ «El San Andres-Igualada mañana, lunes, en sesión matinal». Mundo Deportivo, 25-12-1949.
* ↑ «Ficherias». Mundo Deportivo, 27-08-1950.

## Enllaços externs

* Perfil a BDFutbol
# Fredric Schroeder

Fredric K. Schroeder (Lima, Perú, 1957) és un professor d'investigació estatunidenc d'origen peruà, que exercí com a president de la Unió Mundial de Cecs entre 2016 i 2021.

## Trajectòria professional

Schroeder ha exercit de professor d'investigació a la Universitat Estatal de San Diego treballant a l'àrea de Rehabilitació Professional. El 1994 fou escollit pel president dels Estats Units, Bill Clinton, per ocupar el càrrec de novè comissari de l'Administració de Serveis de Rehabilitació (RSA). Com a comissari de la RSA, el Dr. Schroeder va administrar un programa de 2.500 milions de dòlars que anualment ofereix serveis a més d'1 milió de persones amb discapacitat. El 2012 fou escollit vicepresident primer de la Unió Mundial de Cecs (WBU), i el 2016 president d'aquesta organització, càrrec que ocupà fins al 2021. Schroeder també havia ocupat el càrrec de vicepresident primer de la National Federation of the Blind (NFB), l'organització nacional de cecs més antiga i més gran dels Estats Units i líder mundial en la defensa dels drets de les persones cegues.

## Vida personal

Fredric K. Schroeder va néixer a Lima, però va ser adoptat i va créixer als Estats Units. Amb 16 anys va perdre la visió. Va néixer i el van cridar com a Federico Pedro Wilham Gonzalo Kaufman Cermeño. Després de ser adoptat va passar a ser nomenat Fredric K. Schroeder. Una doctora i professora en una universitat als Estats Units el va adoptar a ell i al seu germà, que tenia set anys. De Lima es traslladà a Albuquerque. Tot amb l'anuència dels pares biològics, que no podien mantenir-los i educar-los, a causa de la seva precària situació econòmica. Als 7 anys va començar a perdre la visió. Nou anys després, la va perdre totalment. La raó va ser una severa reacció al·lèrgica. La depressió el va envair, i va pensar que ja no podria estudiar ni treballar, i que sempre dependria d'altres persones. Però la realitat no va ser aquesta.

## Referències

* ↑ «Fred Schroeder Teacher, Administrator, and Government Official». National Federation of the Blind [Consulta: 14 juny 2022].
* ↑ Bolton, David «Fredric K. Schroeder, a Man of Confidence». NFB [Consulta: 14 juny 2022].
* ↑ «Fredric K. Schroeder, Commissioner Rehabilitation Services Administration». American Rehabilitation, Vol. 20, Núm. 2, pàgs. 43-44 [Consulta: 14 juny 2022].
* ↑ Palacios, Mijail «Fredric K. Schroeder: “Las personas que ven no creen que los ciegos pueden trabajar igual”. Nació en Lima, pero fue adoptado y creció en Estados Unidos. A los 16 años perdió la visión. Esta es la historia de Fredric K. Schroeder, experto en educación especial.». Perú 21, 27-08-2021 [Consulta: 14 juny 2022].
# Shiho Tomari

Shiho Tomari (泊 志穂, 26 de març de 1990) és una futbolista japonesa.

## Selecció del Japó

Va debutar amb la selecció del Japó el 2017. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2017 | 2 | 0 |
| Total | 2 | 0 |

## Referències

* ↑ 2017 Japan Football Association(japonès)

## Enllaços externs

* Shiho Tomari, Fitxa a Soccerway